fi fi de fi fi fi en en fi da fi fi de fi fi fi da fi fi fi fi fi fi fi fi fi en da fi fi fi fi fi fi fi en fi fi fi fi fi en en en fi da fi fi de fi fi fi fi da fi fi de it fi fi fi fi fi fi fi fi it fi fi fi da fi fi de fi fi fi fi fi da fi fi fi fi fi fi fi fi fi fi fi da fi fi de fi fi fi fi da fi fi fi it fi fi fi fi fi fi fi fi fi fi en fi da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi en fi fi fi fi fi fi fi fi fi fi it fi fi fi it fi fi fi fi fi fi fi cs fi fi fi fi
Onni On Onnea: elokuuta 2011
Viime viikonloppu sujahti, edessä on taas uusi. Rakennuksella oltiin ehkä tehokkaampia kuin olisin uskonutkaan. Pikkuveljet on huippuja. :) Viime viikonloppuna Eetu asensi liesituulettimen sähkömiehen avustuksella kattoon ja saarrekkeen kaapistot ja astianpesukoneen paikoilleen. Keittiö näyttää jo ihan keittiöltä. Vielä tasot paikoilleen (kunhan saadaan se pitkä taso raahattua Pirkkalasta Jämsään), uuni, mikro ja liesi asemiinsa ja viimeinen ovien säätö ja se on siinä! Valoja ja pistorasioita, sekä valokatkaisijoita on myös jo paikoillaan ympäri taloa. Ja teknisessä tilassa on sähkökaapit seinällä. Keittiön otsan valaisimetkin on asennettu paikoilleen ja kaikkien makuuhuoneiden lattiat ovat valmiita.
Lauantaina Teemu pääsi vauhtiin laatoituksen kanssa. Kylpyhuoneen seinät on jo miltei laatoitettu ja ne on supersiistit ja meidän mielestä tosi hienot. Tämä rakentamisen vaihe on ehdottomasti paras, kun tulee näkyvää valmista nopeasti.
Huomenna meillä on luvassa talkoot. Tarkoituksena rakentaa takapuolen terassia ja saunaa eteenpäin.  Tänään töiden jälkeen voisi leipoa. Jos saisi vaikka kopioitua lounastunnilla nähdyt valtavat korvapuustit.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Nämä tulisivat olohuoneen kattoon, jos eivät vaan maksaisi niin hirveän paljon, maksavat nimittäin viitisen sataa euroa kappale. Kyllähän niitä yhden ostaisi, mutta kun tarvitaan neljä. Vai pitäisikö ostaa yksi kerrallaan pikku hiljaa, niin ei hinta tuntuisi niin kovalta... Mietitään...
Valaisimet alkavat olla mielessä, kun valoja tarvitaan sisällä jo ennen yhdeksää. Pimeitä illat ovat jo.
Tiedättekö sen odottavan kutkuttavan tunteen, vähän niin kuin silloin kun ollaan lähdössä matkalle. Kun kotona on laukut pakattu ja ollaan siirtymässä autoon kohti lentokenttää.
Meillä kotona tavaroita ei olla vielä pakattu, eikä olla lähdössä reissuunkaan (tosin tavaroita on ollut kyllä jo yli puoli vuotta pahvilaatikoissa),  mutta nyt jo välillä on tuollainen "täpinäfiilis" muutosta. Että me aika pian muutetaan oikeasti!
Parisen vuotta kotina toimineen asunnon vuokrasopimus irtisanottiin tänään irti, joten muuttopäivä häämöttää jo konkreettisena, viimeistään reilun kuukauden päässä. Meidän kohdallamme nykyisen asuntomme osaltakin asiat sujuivat helposti, sillä tämä asunto oli ennen Teemun omistuksessa, mutta hän myi asunnon ennen rakentamisen aloitusta ja saimme jäädä siihen vuokralle. Vältyttiin siis ylimääräisiltä muutoilta.
Monenmoista ja paljon kaikkea pientä on uudessa kodissa vielä kesken. Tuleeko kiire, tuleeko stressi? Toivotaan, ettei! Nyt ainakin on edessä viikonloppu ja kova luottamus, että paljon saadaan vapaapäivinä taas aikaiseksi!
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Rakennuksella on vietetty illat lattioiden ja vesieristyksien kimpussa. Teemulla taitaa olla tavoitteena aloittaa laatoitukset viikonloppuna, jos mitään erikoista ei ilmesty. Tänään Eetu ja sähkäri tulivat hommiin ja sähkökaappikin löysi paikkansa teknisen tilan seinältä.
Sauna meillä odottaa seuraavaksi saavansa koolinkeja seiniinsä. Mutta millaiset lauteet? Se on edelleen harkinnassa. Pohditaan laudepaketin ja itsetehdyn välillä, tumman ja vaalean, koukeroisen, muodokkaan ja suorakulmaisen välillä jne. Ja meillä kun ei olla kovin ahkeria edes saunomaan! Teemu viihtyy löylyssä kaksi minuuttia ja toteaa, että nyt on kuuma!
Lasi-ikkunat meille tulee saunanoven molemmille puolille. Ne on jo sentään tilattu ja kiuaskin meiltä rakennukselta  löytyy. Seinien panelointia on myös mietitty ja se on tarkoitus tehdä vaakaan ja tuo paneli saisi olla mahdollisimman leveää.
Lasi-ikkunat ja ovi ovat suurinpiirtein tällaiset. Laatoituskin tulee kylpyhuoneen puolelle valkoisella, kuten tässä kuvassa.
Kerroinkin, että asuntomessuilla kuvasimme lähes kaikki saunat ja vaikka heti ei mikään erityisesti silmään iskenyt, saa kuvista ehkä irti "osaideoita".
Tämä sauna oli messujen saunoista erilaisin ja miellyttää myös meidän silmäämme.
Suurin osa saunoista oli ihan perussaunoja. Kauniita ja yksinkertaisia.
Aaltoileva laude on kaunis. Itse pidän myös alhaalle keskellä olevasta vähän viileän tyylisestä harmaasta saunasta.
Tässä alhaalla on tällä hetkellä vahvimmilla oleva laudemalli, eli lauteet sijoitettaisiin kulmaan ja kiuas nurkkaan. Rakentelin tuon mallikuvan Helon sivustolla eri palikoista. Valaistuskin tulee kauniisti osittain ylhäältä ja osittain lauteiden alta. Lauteet voisi käsitellä harmaaseen vivahtavalla sävyllä, jossa on vähän helmiäistä mukana.
Kyllä tällaisessa saunassa saunoisi! :)
klo 22.15 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Lasituksia näkyi messutaloissa paljon, lienee osittain seurausta messualueen viileästä sijainnista. Meidänkin talomme viherhuoneeseen on tilattu lasitukset samalla tavalla kuin tuossa meidän mallitalossa on. Lumonilta käytiin viime viikolla ottamassa mitat ja lasitukset tullaan asentamaan paikalleen noin kuukauden päästä. Kallista, mutta vaikuttavathan nuo melkoisesti talon ilmeeseen ja lasitettu huone pidentää kesää ihanasti molempiin suuntiin. Esikasvatus helpottuu ja eiköhän ensi kesänä saada omia tomaattejakin viherhuoneen ansiosta. Kivasti muuten messuillakin oli pieniä hyötypuutarhoja. Salaatteja ja yrttejä löytyi useimmista pihoista, mutta missä marjapensaat ja omenapuut?
Messujen hyötytarha-antia. Ja hei, huomatkaa mun eka kuvakollaasi!
Onnin lasitukset yltävät viherhuoneen lattiasta kattoon. Lasitukset liikkuvat kiskoilla, joten tuulettaminen on kesäkuumillakin helppoa. Meidän viherhuone ei ihan vielä näytä tältä... Vielä pitää maalailla ennen lasituksien asennusta ja hei Teemu, eikö tuon lattiankin pitäisi olla valmiina, kun nuo kiskot tulevat siihen päälle?
klo 21.34 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Perjantaipäivävapaa teki terää! Lauantaina oli kuin sunnuntai, mutta seuraavakin päivä oli vapaa. :)
Teemun uudella moottoripyörällä oli mukava ajella ja kilometrejä kertyi päivän aikana kuutisen sataa. Poikkeiltiin kahvilla ja katseltiin maisemia. Asuntomessuilla kierrettiin miltei koko päivä ja olihan siellä hienoja, hulppeita taloja.
Merilinna oli tämän vuotisista messukohteista suosikkimme.
Oma talo vie kuitenkin voiton messukodeista, onhan se oma ja meidän näköinen! Lähes kaikki saunat valokuvattiin, joten niistä kuuluu perässä. Muutenkin valokuvia tuli otettua yli 300, joten niitä saattaa välillä vilistä.  Omaan kotiin saatiin kivasti ideoita ja paljon omiksi valinnoiksi päätyneitä ratkaisuja löytyi myös messukodeista. Heti ensimmäisessä talossa oli takka, jota meidänkin olohuoneemme odottelee ja viimeisessä kohteessa komeili Lapetekin liesituuletin.Virkattuja mattoja löytyi useammasta talosta, valoryijykin oli yhdessä ja harmaa kulmasohva löytyi monesta kohteesta.
Meidän takka, leivinuuni on vaan väärälle puolelle laitettu. :)
Ja meidän liesituuletin. Meillä ei vaan ole vielä päässyt kokonaan kattoon asti.
Tässä on tyylikäs ratkaisu suihkuhyllyjen ja muiden tilalle. Omaan kylpyhuoneeseemme tällainen sopisi hienosti kahden suihkun väliin. Kaksi lasihyllyä riittäisi mainiosti, kun harvemmin käytettävä kosmetiikka voitaisiin pitää sivummalla Componibilissä.
Tuollainen seinällä oleva ryijy meiltäkin löytyy. Tosin valoja en siihen laittanut, kun sen muutama vuosi sitten väkersin.
Musta Fatboy ja meidän grillikin erivärisenä.
Messuhodareiden, jäätelön ja lakun jälkeen (mikä herkkulakko?) jäi vielä nälkä ja löysimme tosi kivan tunnelmallisen Ravintola Vanha lyhty ja Kellari -nimisen paikan Kokkolan keskustasta.
Viikonlopun aikana rakennuksella yksi huone sai taas lattiansa, kylpyhuoneen seinät vesieristettiin kertaalleen, tänään toiseen kertaan ja viimeinen makuuhuone ja pikkuvessa pääsivät eroon lattiapateistaan.
klo 22.53 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Eilen illalla Teemu laittoi pitkällisen mallaamisen ja sovittamisen jälkeen ensimmäiset laatat lattiaan. Kodinhoitokäytävän kaapit kun laitetaan paikalleen tässä heti kun ehditään
Koska kuvaton postaus näyttää tylsältä, vilautampa rakennuksen sisäänkäynnin edessä kukkinutta liljaa!
Ja hei, huomenna hurautetaan kuitenkin asuntomessuille! Teemulla on nopea suuri uusi kaksipyöräinen ja siinä minäkin istun kyydissä kuin nojatuolissa konsanaan! Moottoripyöräajelun varjolla siis pääsen kuin pääsenkin tänä vuonna asuntomessuille, kun töistäkin sain vapaapäivän! Saunat, pihat ja sisustus ovat meidän ensisijaiset tarkkailukohteemme!
Nyt lienee aika raahata Teemu sänkyyn nukkumaan, koska olohuoneen lattialta kuuluu taas hienoista unista tuhinaa. ;)
klo 22.48 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Mukavasti rakennellessa meni taas viikonloppu. Perjantaina rakennukselle saapui laminaatit ja äidin kanssa saimmekin eilen kaksi huoneista laminaattiin Teemun vielä tasoitellessa muiden huoneiden pohjia.  Enää jäljellä on yksi makuuhuone ja sitten kuivien tilojen lattiat ovat laminaattia vaille valmiit. Tykätään tuosta vaaleasta lattiasta kovasti!
Lattiasta oli vaikea saada kuvaa sen vaaleuden vuoksi.
Laminaattien lisäksi rakennukselle on tullut tavaraa viime aikoina melkoisen paljon. Seinäwc:t, lämminvesivaraaja, ilmanvaihtokone, laatat jne. Ja tietenkin nuo tavarat ovat aina tiellä ja niitä on siirrelty paikasta toiseen. Nyt kun meidän makuuhuoneeseemme saatiin laminaatti (ja se on pitkälti listoja vaille valmis!), suojasimme äipän kanssa lattian pahvilla ja kannoimme tavarat tuonne makuuhuoneeseen, jolloin muualle saatiin tilaa.
Tänään tutkailin sisäovia, sillä ne pitäisi saada tilattua. Avaruutta hakiessamme olemme jättäneet pois ovet olohuone-keittiön ja työhuoneen (josta taidetaan kuitenkin tehdä viihdehoune, mutta siitä lisää myöhemmin) väliltä sekä tuulikaapista. Näin ollen sisään astuessaan tila on oikeasti avara ja entistä valoisampi! Minun makuuni parhaiten sopivat sisäovet löytyvät Jeld Wenin mallistosta.
Tavoitteena on löytää hieman modernimmat sisäovet ja nelipeilinen valkoinen miellyttää silmää.
Kylpyhuoneen oveksi upea olisi tämä musta oksallinen ovi, taitaa vaan olla upean hintainenkin. Kuvat Jeld Wenin sivuilta.
Minä valitsin, Teemu hyväksyy ja tilaa. ;)
klo 13.41 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Taloon on avaimet! Itse asiassa ne asennettiin jo viime viikolla, mutta kun en ole ehtinyt näyttämään täällä. Tuntuu entistä enemmän kodilta,  kun ulko-ovissa on painikkeet ja lukot ja sisään mennään avaimilla ja ovet lukitaan lähteissä. Abloy oli meidän valintamme, lukitus on Abloy Sento -lukitusjärjestelmää ja painikkeet Abloy Domukset.
klo 15.33 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tänään aukesi taas tietokone, kun paluu työarkeen tuli yhtä aikaa elokuun ensimmäisen päivän kanssa. Viikonloppuna ja aamulla jo selvästi tuntui syksyiseltä, kohta voi kaivaa villasukkia kaapista jalkaan. :) Nyt lienee kuitenkin paikallaan näyttää, mitä meillä on saatu viime viikkoina aikaiseksi.
Sisäänkäynnin ja viherhuoneen laatat on valettu, eikä sisään tarvitse siis enää loikkia trukkilavojen kautta. Sisäänkäynnin oikea ovi asennettiin myös ikkunoineen paikoilleen ja kyllähän se kovasti muutti talon ilmettä ja tuo myös valoa eteiseen. Me tykätään kovasti.
Sisällä makuuhuoneiden lisäksi muutkin huoneet ovat saaneet kattonsa. Nyt kaikuu ja on entistä vaaleampaa.
Eteisen kattoon jouduttiin poraamaan muutama reikä...
Maalaukset olen saanut sisäpuolella valmiiksi, työn ohessa tulevia pieniä jälkiä pitää vielä paikkailla, mutta se kannattaa tehdä vasta myöhemmin. Sisäväreistä valitsemamme Harso (9 litraa) loppui kesken ison seinän maalauksessa ja isona alana värisävy ei kuitenkaan ollut mielestäni paras. Niinpä vielä kerran säädin sävyjä ja nyt seinä on oikeasti hyvän värinen harmaa. Tilanjakajan maalasin myös tuolla harmaan sävyllä, muutenhan tilat saivat pintaansa Talvi-sävyä. Ja kyllä näiden kanssa kannatti vähän sählätä, sillä nyt värit ovat meidän molempien mieleen.
Ulkomaalaukseen säät eivät oikein ole olleet suosiolliset, koska ukkoskuurot ovat yllättäneet silloin tällöin ja ukkoskuuroja kun säätiedotuksetkaan eivät ole osanneet oikein ennustaa. Talon pitkät sivut sain kuitenkin maaliin ja räystäiltä on hyvä jatkaa iltahommina.
Lisäksi joukkoon mahtuu vaikka mitä pienempää ja vähemmän näkyvää näperrystä ja vaikka rakennuspainotteinen kesämme onkin ollut ja sellaisena jatkuu vielä reilun kuukauden päivät, on siihen mahtunut muutakin tekemistä. Jäätelöä ollaan syöty tolkuttoman paljon, paistettu lättyjä rakennuksella uudella grillillä, perattu mansikoita pakastimeen, ajeltu moottoripyörällä (minä kyytiläisenä) pikkuteitä ja vähän isompiakin, eivätkä alennusmyynnitkään täysin jääneet käymättä.
Makoisaa alkanutta elokuuta ja uutta viikkoa!
klo 13.44 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Olohuoneen valaisin x 4
Joko muutto voi jännittää?
Teema: Yksinkertainen. Sisällön tarjoaa Blogger.